GiliGold/VAD_KnessetCorpus huggingface dataset:
<אורנית יחזקאלי: קודם כול, זה נחלק לשתי אפשרויות.
<אורנית יחזקאלי: כמו שהצגת, אם לא מחייבים את הגופים לעשות תוכנה תומכת לתמוך בכל התהליך, העלות היא עלות אפס, כי אתה יכול לקבל את המסמך במייל - - -
אורי מקלב: להדפיס אותו ולעשות עם זה מה שאתה רוצה.
<אורנית יחזקאלי: להדפיס – לא.
<אורנית יחזקאלי: מבחינת החוק אם קיבלת את המסמך כמסמך ממוחשב, אתה חייב לשמור אותו ממוחשב.
אורי מקלב: בסופו של דבר, הוא צריך להיות מסמך במייל, אבל בתהליך של כל החתימות – הוא יכול לעשות פנייה, בסוף לסרוק ולשים אותו.
<אורנית יחזקאלי: אם אנחנו מדברים על הגוף המתוקצב, הוא מקבל המסמכים, והוא מבחינתנו יכול לקבל את המסמך החתום במייל.
<אורנית יחזקאלי: במסמך החתום הזה כל מה שהוא צריך זו תוכנה שיודעת לזהות האם החתימה היא חתימה תקינה או לא תקינה, ואז כאן באמת העלות - - -
מיקי לוי: זה עלויות אפס כמעט.
<אורנית יחזקאלי: נכון, זה מה שאני אומרת.
<אורנית יחזקאלי: במקרה הזה העלות היא אפס.
<אורנית יחזקאלי: אם אנחנו מדברים על תוכנה תומכת בהמשך התהליך, אז העלויות גבוהות יותר.
מיקי לוי: בסוף הם יעשו תוכנה תומכת, כי להפוך את זה ממייל, מהאינטרנט, זה עלויות לא גבוהות.
מיקי לוי: חבר'ה, משרד האוצר, אתם קרובים ללבי, אבל הפעם על-פי הנומרטור הקפצתם טיפה מעל כדי שנצטרך להצביע.
מיקי לוי: עזבו, חבר'ה, הייתי אתכם שנתיים.
מיקי לוי: לעלות מ-6.4 נומרטור ל-7.5 זה כדי לבוא ולהגיד: חברים, יש לנו הצעת חוק תקציבית.
מיקי לוי: אני לא מתווכח אתכם, אני מתווכח עם מי ששלח אתכם.
מיקי לוי: הכסף שזה יחסוך, הכסף שנצטרך לשלם במהירות לאותם עסקים בינוניים וקטנים שמחכים לפעמים 120-160 יום – זה אצל הפקיד הזה, זה אצל ההוא, זה עושה סיבוב, ההוא חתם – זה יחסוך יותר כסף למדינה מאשר המצב כיום.
מיקי לוי: אבל בסדר, אתם בשלכם.
מיקי לוי: אנחנו ממשיכים.
אורי מקלב: אדוני מציע החוק, בעוד כמה דקות בחדר על-ידינו ידונו בהצעת חוק לתיקון בפקודת העירייה, חובת פרסום טפסים מקוונים, של כמה חברי כנסת, מסיעת כולנו במקרה הזה, שכל הטפסים שהעירייה דורשת או נותנת לציבור למלא או להגיש, הכול יהיה חייב להיות מקוון באינטרנט.
מיקי לוי: השרה גילה גמליאל ראתה את החוק, אדוני, שהעברת, ואמרה: בא לי רעיון.
מיקי לוי: אני מברך אותה.
מיקי לוי: אני כאופוזיציה לא יכול לעשות בהיקפים כאלה.
מיקי לוי: זה לטובת המדינה.
אורי מקלב: רוצים שנחכה.
אורי מקלב: הרדיפה והריצה אחרי הקרדיט לא היתה כמוה עד שהגענו לכנסת ה-20, אבל אם זה לטובת התושב, האזרח, מברוכ, שתהיה הצעת חוק ממשלתית, העיקר שזה ירוץ.
אורי מקלב: אנחנו כבר הולכים לעידן אחר, אנחנו הולכים לעולם אחר.
אורי מקלב: אני מציע כסיכום שנכריז על זה הצעת חוק תקציבית, נצביע בעד זה.
אורי מקלב: יש החלטת ממשלה, נרוץ הלאה.
<אייל לב ארי: צריך רק לתקן את הערכת העלות.
<אייל לב ארי: עכשיו היא מעל 7.5 מיליון.
מיקי לוי: היא אומרת 7.5 מיליון.
אורי מקלב: אני לא חושב שזה 7.5 מיליון.
מיקי לוי: יש שם, חברים, גופים נוספים שלא מתוקצבים, הגדלתם את היריעה כדי להגדיל את הנומרטור.
אורי מקלב: מכיוון שחידדנו את השפיץ באתם ואמרתם שאתם לא רוצים לקחת אחריות.
אורי מקלב: אני מרגיש, גם מה שאומר נציג האוצר, את שפת הגוף שלו, וגם את התהליך שלנו כאן בוועדה – זה דבר לא צפוי.
אורי מקלב: ההערכה האמיתית שזו לא צריכה להיות הצעת חוק תקציבית, אבל משחידדנו את זה, ובצדק, על-ידי הגוף המקצועי, המשפטי, אתה אומר: חובה.
אורי מקלב: מי שמעלה את זה אומר:
אורי מקלב: אני לוקח את המרחב הבטוח מבחינת רשת ביטחון, זה לא יותר מביטחון.
אורי מקלב: אומר האוצר: אני אקרא לזה "הצעת חוק תקציבית", כי ההערכה היא קצת מעל 7.5 מיליון שקל.
אורי מקלב: אנחנו נצביע ונוסיף את הסעיף הזה.
אורי מקלב: איך אתה מציע לעשות את זה?
<אייל לב ארי: זו ההערכה שצריכה להיכנס לדברי ההסבר.
אורי מקלב: מכיוון שאנחנו יודעים שזה מחויב, נוסיף שהלכנו בצורה יותר מקלה מאשר הציגה את זה - - -
<אייל לב ארי: הלכנו בצורה מקלה, כי בדיון הקודם אפילו הורדנו את סמכות השר לקבוע מסמכים נוספים באופן ממוחשב ואופן ההגשה שלהם.
<אייל לב ארי: גם זה כבר לא מופיע וגם אופן ההגשה עכשיו בגוף הצעת החוק אינו מופיע, כך שזה יכול להיות גם בצורה הכי פשוטה.
<אייל לב ארי: לצורך העניין מסמך סרוק במייל, אז העלות היא אפס, לבין אולי אמצעים אחרים.
מיקי לוי: מסמך סרוק במייל ואולי מסמכים אחרים.
מיקי לוי: חברים, אם אתם לא תפרצו את הדרך ותמשיכו לשים בלמים לעניין הזה, זה לא יצא אף פעם.
מיקי לוי: אני גם מבין את הנומרטור, אתה יודע בדיוק על מה אני מדבר.
מיקי לוי: עשיתם הגדלה כדי להגיד: חברים, זה תקציבי, כי זה מעל הנומרטור.
מיקי לוי: אני עוזר עד גבול מסוים, אבל אל תגזימו.
מיקי לוי: כאן הגזמתם.
<עידו סופר: אני מבקש להתייחס בבקשה.
מיקי לוי: ישבתי שם ועברו 50 מיליארד שקל מימין לשמאל, וחלקם – אני יודע בדיוק איפה הם מוחבאים בסעיפי משנה, וזה לטובת המערכת.
מיקי לוי: מצדי שייקחו את החוק הזה וישימו אותו על שם שר האוצר, הוא לא מעניין אותי, מעניינת אותי טובת המדינה.
<עידו סופר: חבר הכנסת לוי, אחריותנו היא להסתכל על החשיפה התקציבית.
<עידו סופר: לאור מה שהוצע כאן זו העמדה המקצועית.
<עידו סופר: האם החוק הוא טוב?
<עידו סופר: לדעתי כן, אבל המנדט שלי - - -
מיקי לוי: אני אומר לכם שהחשיפה מורחבת, ואני הולך על אינטרנטי כדי לעקוף את מה שאתם אומרים.
אורי מקלב: חבר הכנסת מיקי לוי, אנחנו מצביעים על הצעת החוק הפרטית, ההערכה התקציבית יכולה להגיע אולי ל-7.5 מיליון.
אורי מקלב: אנחנו משאירים את זה כך.
אורי מקלב: תודה רבה וסליחה שהטרחנו אתכם בעניין הזה, אבל היה חשוב לחדד את הדברים ונתחיל להריץ את זה.
אורי מקלב: רבותי, אני מבקש להעלות עוד נושא קצר לסדר היום ואנחנו כבר מסיימים.
אורי מקלב: אולי זה לא העת ולא הזמן, אבל קיימנו אתמול בבוקר, יום ראשון, סיור של ועדת המדע בתעשייה האווירית, במפעל "מבת חלל", שנמצא ביהוד.
אורי מקלב: אנחנו מדברים עכשיו על העברת טפסים בצורה כזאת או אחרת, אבל כאן אנחנו מדברים על שיא, שיא הטכנולוגיה הבין-לאומית.
אורי מקלב: זה לא להעביר טופס או לא להעביר, אנחנו מדברים על שיא הטכנולוגיה הבין-לאומית שנמצאת במקום הזה.
אורי מקלב: במסגרת ועדת המדע אנחנו גם אמונים על משרד המדע וגם לו יש חלק בנושא החלל.
אורי מקלב: אנחנו לא נרחיב בדיבור על זה.
אורי מקלב: מה שכן, אחד הסיכומים מהישיבה שקיימנו בתעשייה האווירית בחברה, שנחדש את ועדת המשנה לנושא החלל.
אורי מקלב: קודם כול אני רוצה למנות את חבר הכנסת יואב קיש כיושב-ראש ועדת המשנה לנושא החלל.
אורי מקלב: בעד מינוי חבר הכנסת יואב קיש כיו"ר ועדת משנה – פה אחד
אורי מקלב: שלושה בעד, פה אחד.
אורי מקלב: ההצעה שיואב קיש יהיה יושב-ראש ועדת המשנה לנושא החלל אושרה פה אחד.
אורי מקלב: אנחנו צריכים להוסיף את החברים לוועדה הזאת.
<ענת לוי: אתמול פנינו לחברי הוועדה.
<אייל לב ארי: זה יצטרך הצבעה.
אורי מקלב: אנחנו נוסיף בוועדה הבאה.
<אהוד ארד: כמי שהגיע לדיון הבא, אבל אולי בזכויותיו ולא בעוונותיו משמש, בין היתר, כיושב-ראש של הבורד המייעץ של מיזם SpaceIL, שאני מקווה שאדוני מכיר - -
אורי מקלב: אתמול דיברנו עליו.
<אהוד ארד: - - וגם חבר הכנסת קיש, אני מברך אתכם על הקמת הוועדה החשובה הזאת, ומברך אותך, חבר הכנסת קיש, ומאחל לך הצלחה רבה.
אורי מקלב: אתה אחד התומכים, אחד היזמים?
<אהוד ארד: אני אחד התומכים.
אורי מקלב: אנחנו נקווה שהחללית - - -
מיכל רוזין: במסגרת הוועדה יהיו סיורים בחלל?
מיכל רוזין: אם כן, אני כבר מצטרפת.
יואב קיש: אותך צריכים להוריד מהחלל.
חיים ילין: דרך אגב, אפשר לשים את וקנין, אחרי עונש שלישי של חבר כנסת, אחרי שכבר לא נשארו קנסות ולא נשאר כלום, לשים אותו בחלל...
מיכל רוזין: הפוך - - -
יואב קיש: השר הקודם עשה הכול כדי שלא יהיה לו נושא החלל, אמרתי שאני הולך על זה בכל הכוח.
אורי מקלב: חיים, יש קשר בין הדברים, בין הדיון הזה לדיון הבא, כי חברת פייסבוק לקחה 40%, אני חושב, מלוויין התקשורת של עמוס 6.
אורי מקלב: הקשר שלקחו 40% מלוויין התקשורת.
אורי מקלב: היא אמורה בתוך חודשיים-שלושה כבר לשלוח.
חיים ילין: היה דיון בוועדת המדע בנושא של קידוחי נפט.
חיים ילין: אתמול הייתי ברמת הגולן עם אלי מלכה, ראש המועצה, לראות את הקידוח.
חיים ילין: אני מכיר גם חלק מהקידוחים בלפידות שהם קרובים לבית שלי, וזה רמה אחרת לגמרי.
חיים ילין: כל מי שבאו לפה ואמרו שיהרסו את החקלאות, בינתיים כל מה שנמצא בקידוח השלישי זה מים, וכנראה עכשיו מקורות רוצה להפיק משם מכסות נוספות לנחלות.
אורי מקלב: זה פצלים.
חיים ילין: זה לא פצלים.
חיים ילין: כל הטכנולוגיה שדיברו זה בשביל להפחיד אותנו.
חיים ילין: למה אני מדווח לך על זה?
חיים ילין: אני מדווח כי היה לי חשוב לראות את זה, כי היו תלונות שגם הגיעו אלי, ואנחנו חייבים לקבל תשובות ממשרד החקלאות.
חיים ילין: נתנו משימה לפני כמה חודשים טובים, ואף אחד לא זז.
אורי מקלב: הם ממשיכים הלאה.
אורי מקלב: הם הודיעו שהם מצאו.
חיים ילין: לא משנה.
חיים ילין: צריך דיון על הדיון הקודם.
חיים ילין: המתנו למשרד החקלאות שיהיה הרגולטור.
אורי מקלב: אם חבר כנסת טרח מהדרום הרחוק לצפון הרחוק כדי לראות את הדברים האלה - -
חיים ילין: עניין אותי לראות.
אורי מקלב: - - זה אומר שהדבר הזה על סדר-היום, זה גם מחייב אותנו לישיבת המשך לאחר שכבר דנו בעניין הזה.
אורי מקלב: מטבע הדברים אם אנחנו רוצים לעשות את הדיונים מועילים ומעשיים - - -
חיים ילין: זה מדהים לראות.
חיים ילין: הם עובדים לפי פרוטוקול שאפילו במדינת ישראל לא קיים.
אורי מקלב: השוני בין דיון המעקב לדיון הקודם ששם זה היה דיון במסגרת דיון מהיר.
אורי מקלב: נעשה דיון רגיל במסגרת הוועדה, לפי התכתיבים של הוועדה.
אורי מקלב: בשם יוזם החוק אני מתנצל, התעכבנו כדי לחכות לו אבל אנחנו נתחיל והוא יצטרף ונשמע את דעתו עת נגיע להבנות או למסקנות.
אורי מקלב: היום כ"ה בטבת התשע"ו, ה-6 בינואר 2016.
אורי מקלב: על סדר היום הצעת חוק עסקאות גופים ציבוריים (תיקון - חובת שימוש במסמכים ממוחשבים), התשע"ה-2015 של חבר הכנסת מיקי לוי.
אורי מקלב: אנחנו בהצבעות לקראת קריאה ראשונה.
אורי מקלב: אנחנו רוצים היום להקריא את הצעת החוק.
אורי מקלב: אני מבין שהתקיימו דיונים ואני לא יודע אם הגעתם להסכמות, אבל אנחנו נקריא, נשמע את ההערות ונראה אם אנחנו יכולים להתכנס לנוסח מוסכם.
<אייל לב ארי: הצעת חוק גופים ציבוריים (תיקון מס'....) (חובת שימוש במסמכים ממוחשבים), התשע"ו-2016.
<אייל לב ארי: הוספת סעיף 2ג בחוק עסקאות גופים ציבוריים, התשל"ו-1976 (להלן – החוק העיקרי), אחרי סעיף 2ב יבוא: "2ג.
<אייל לב ארי: שימוש דיגיטלי במסמך המדינה, למעט גופים של המדינה או סוגי עסקאות של אותם גופים המנויים בחלק א' לתוספת, וגוף מתוקצב המנוי בחלק ב' לתוספת, לא ישלחו מסמך לספק ולא יקבלו מסמך מספק, שהוא תושב ישראל, בהתקשרות בעסקה למכירת נכס או למתן שירות אלא אם כן שלחו או קיבלו את המסמך באופן דיגיטלי.
<אייל לב ארי: אין בהוראות סעיף קטן זה כדי לגרוע מהוראות לפי פקודת מס הכנסה.
מיקי לוי: אני מתנצל בפני כל הנוכחים.
מיקי לוי: אני מבקש את סליחתכם.
אורי מקלב: כניסה חלקה.
אורי מקלב: אתה באת בשנייה הנכונה.
אורי מקלב: אייל הקריא את הסעיף הראשון ועכשיו הוא מסביר אותו.
אורי מקלב: לאחר ההסבר אנחנו נשמע תגובות והערות.
<אייל לב ארי: לגבי הסיפא, חידדנו שההוראות של הסעיף לא באות לסתור או באות להחליף בנקודות הספציפיות שהצעת החוק דנה בהן, את ההוראות של ניהול ספרים לפי פקודת מס הכנסה, אלא הן מסדירות את העברת המסמכים בין הגוף הציבורי לבין הספק.
אורי מקלב: אמנם למדנו משהו ממס הכנסה, אבל בחוק אין שום התייחסות.
<אייל לב ארי: הוראות ניהול הספרים ימשיכו לחול במלואן כפי שהן חלות היום.
<אייל לב ארי: החוק לא בא לגבור עליהן מבחינת ההתנהלות או הדרך בה היום מתנהלים.
אורי מקלב: על מי זה חל?
<אייל לב ארי: בהמשך לישיבה הקודמת של הוועדה, קבענו שתי חלופות כאשר הראשונה תחול באופן מלא על המדינה למעט גופים או סוגי עסקאות של גופים שקשורים למדינה, מי שייקבע בתוספת.
<אייל לב ארי: זה לאור הערות שעלו תוך כדי הדיון הקודם.
אורי מקלב: כמו על המשרד לביטחון פנים וכדומה.
<אייל לב ארי: בין אם המשרד לביטחון פנים, אם המשטרה עדיין לא ערוכה טכנולוגית להמשך סוגי עסקאות מסוימים שלא רוצים שיקבלו איזשהו ביטוי דיגיטלי.
אורי מקלב: מי ימעט אותם?
אורי מקלב: זה יהיה בתקנות?
<אייל לב ארי: המיעוט היא בעצם סמכות מוגדרת.
<אייל לב ארי: זאת סמכות שתינתן לשר האוצר לקבוע את זה בתוספת.
<אייל לב ארי: לגבי הגוף המתוקצב, היו שתי אפשרויות.
<אייל לב ארי: זה יחול על גוף מתוקצב שימונה בתוספת או כמו המדינה, זה לא יחול על גופים מתוקצבים אלא על אלה המנויים בתוספת.
<אייל לב ארי: אנחנו סברנו שהדרך הנוחה היא לדבר בלשון החיוב ולכן זה יחול על גוף מתוקצב שמנוי בחלק השני.
<אייל לב ארי: כך תהיה בקרה לאור החששות שעלו בוועדה.
אורי מקלב: נגיע לסמטאות מאוד צרות.
<אייל לב ארי: בדיוק, כמו מעונות היום.
אורי מקלב: אני חושב שכך סיכמנו גם בפעם הקודמת.
<אייל לב ארי: משרד האוצר מציע חלופה נוספת לשיקול דעתה של הוועדה.
<אייל לב ארי: ייקבע מבחן אחר ובעצם מחזור הגוף המתוקצב או התקציב של הגוף המתוקצב משיעור מסוים שלגביו ההוראות יחולו.
<אייל לב ארי: לגבי הסכום, יקבע את זה השר לביטחון פנים.
<ירון גולן: הלשכה המשפטית באוצר.
<ירון גולן: אנחנו רוצים למנוע את המצב שנצטרך לעבור גוף גוף ולקבוע סמכות לשר האוצר לקבוע רף כספי שממנו כל הגופים נכנסים אוטומטית לחוק ומתחתיו, גופים קטנים כמו שהוועדה חששה.
<ירון גולן: ברירת המחדל שרצינו היא שכולם ייכנסו פנימה, על כולם הכול יחול אוטומטית אבל הוועדה חששה מפני כל מיני גופים קטנים.
<ירון גולן: הפתרון שאנחנו מציעים, להבנתנו הוא פתרון יותר טוב מאשר לייצר רשימת מכולת של המון גופים כאשר כל פעם נצטרך לבוא לוועדה כדי להכניס אותם לתוספת.
אורי מקלב: זה דווקא התחיל הפוך.
אורי מקלב: אנחנו ומשרד המשפטים לא ידענו עד היכן זה יכול ללכת.
אורי מקלב: אנחנו נשאיר את זה.
אורי מקלב: לא תמיד המחזור הכספי הוא האינדיקציה לכל הגוף שיש לו שלוחות.
אורי מקלב: אנחנו לא יודעים לאן אנחנו הולכים עם הנושא הזה.
אורי מקלב: האינדיקציה של היקף כספי היא לא תמיד האינדיקציה הנכונה.
אורי מקלב: תמיד אפשר להוסיף את זה לתקנות או לצו.
<ירון גולן: תוספת.
<ירון גולן: אני אבהיר.
<ירון גולן: יש כאן כרגע שלוש חלופות.
<ירון גולן: חלופה אחת מקורית שאתה הבאת שאומרת שברירת המחדל צריכה לחול על כולם, על המדינה ועל הגוף המתוקצב.
<ירון גולן: כולם צריכים לשלוח כך.
<ירון גולן: זה היה במקור.
<ירון גולן: אחרי כן אמרנו, לא, ניתן סמכות לשר האוצר להחריג אנשים.
<ירון גולן: עכשיו אנחנו באים עם אפשרות נוספת שאומרת שעל המדינה זה חל אוטומטית ועל גוף מתוקצב זה לא חל אוטומטית אלא השר צריך לקבוע בתקנות פר גוף, ואם הוא לא קובע – זה לא חל.
מיקי לוי: אתם מבינים מה יקרה?
מיקי לוי: תהלוכות של גופים לכיוון משרדו ולשכתו של שר האוצר והלחצים יתחילו.
מיקי לוי: למה צריך את זה?
מיקי לוי: בואו ניישר קו ופעם אחת נעשה סדר במדינה הזאת.
<רעות אופק: החשש הוא שמעון יום לא ידפוק על דלתו של משרד האוצר כי הוא קטן, הוא יותר חלש ועליו אנחנו רוצים להגן.
מיקי לוי: אבל יש היקף כספי, לא?
<רעות אופק: זאת אחת החלופות.
אורי מקלב: אני רוצה להגיע אולי לפשרה גם בזה.
אורי מקלב: לפי הנושא של ההיקף הכספי, השר יקבע תקנות כלליות מה נכנס ומה לא נכנס.
אורי מקלב: זה לא חייב להיות רק לפי האינדיקציה של היקף כספי.
אורי מקלב: זה יכול להיות מישהו שיש לו היקף כספי גדול נניח לרשת או לבעלות, אבל לא כל גוף.
אורי מקלב: אין לי בעיה להשאיר שהשר יקבע כללים לגבי הגופים המתוקצבים, מי ייכנס לדרישה הזאת.
מיקי לוי: זאת נראית לי הצעה.
אורי מקלב: אל תיכנס לנושא של כספי או לא כספי, היקף תקציבי או לא.
אורי מקלב: השר יקבע.
אורי מקלב: הוא יבדוק את השטח ואז הוא יקבע כללים.
מיקי לוי: אלא אם כן אתה אומר שאתה לא סומך על השר שלך.
<ירון גולן: חס וחלילה.
אורי מקלב: אני לא מונע ממך לקבוע שכל האינדיקציה היא רק כספית, אני לא מונע ממך אבל אני לא רוצה שזה יהיה דווקא זה.
אורי מקלב: יכולים להיות עוד דברים אותם הוא יוכל לקבוע כנכנסים.
אורי מקלב: הוא לא יצטרך לקבוע גופים אלא הוא יצטרך לקבוע כללים.
אורי מקלב: בגופים מתוקצבים השר יקבע כללים לגבי מי שייכנס.
מיקי לוי: הפשרה מקובלת עלי.
אורי מקלב: מקובלת על כולם.
<רעות אופק: אולי נבקש להבהיר בדברי ההסבר מה הרציונל ממנו אנחנו יוצאים ואיזו הגנה אנחנו רוצים.
אורי מקלב: למה צריך את המסגרת, נכון.
<אייל לב ארי: השר יקבע הוראות לעניין סוגי הגופים המתוקצבים.
<אייל לב ארי: לעניין זה הוא רשאי להתייחס גם לגובה תקציבו של הגוף המתוקצב.
אורי מקלב: ודברי ההסבר כפי שנאמר.
<רון אלמוג: הלשכה המשפטית, משרד הפנים.
<רון אלמוג: אנחנו רוצים להציף את הקושי של הרשויות המקומיות להתמודד עם החוק הזה.
<רון אלמוג: הרשויות המקומיות הן גוף מתוקצב לפי חוק יסודות התקציב ולכן זה גם יחול עליהן.
אורי מקלב: איפה הייתם עד היום?
<רון אלמוג: אנחנו מציגים כרגע את העמדה.
אורי מקלב: אתם באים בזמן הקראה.
אורי מקלב: זאת הישיבה הרביעית שלנו בעניין הזה.
אורי מקלב: אחרי הפגישה הראשונה ביקשנו התייחסות של השלטון המקומי.
אורי מקלב: בסדר, אתה נמצא כאן עכשיו, ברוך הבא.
<רון אלמוג: אנחנו מתנצלים שזה מגיע בשלב כל כך מאוחר, אבל אנחנו חוששים מההשלכות של הצעת החוק הזאת על השלטון המקומי שהוא מאוד מגוון והיכולות הטכנולוגיות והכלכליות שלו הן מאוד שונות.
<רון אלמוג: מדובר על 250 רשויות ביניהן יש הבדל מאוד גדול.
<רון אלמוג: אנחנו חושבים שצריך להחריג את התחולה של החוק מהרשויות המקומיות ואנחנו חושבים שבעיקר צריך לשמוע את מרכז השלטון המקומי שמייצג את הרשויות המקומיות ויכול לספר יותר על הקשיים ועל החשש מהשלכות החוק הזה עליהן.
אורי מקלב: ולכן, אתה מתנגד לחוק?
אורי מקלב: על הקשיים אנחנו יודעים.
אורי מקלב: הקשיים האלה הם לא רק על 250 רשויות אלא בתוך כל רשות יש זרועות שונות.
אורי מקלב: אנחנו דיברנו על המתנ"ס המקומי שאמנם הוא בתוך הרשות המקומית אבל יש לו התנהלות כספית משלו.
<רון אלמוג: מעבר ל-250 רשויות, יש עוד כמה מאות תאגידים עירוניים שהם אפילו בהיקף יותר קטן.
אורי מקלב: אני אומר לך שיש אלפים.
אורי מקלב: דיברנו על מעונות, על מתנ"סים, על מועדון שיש לו התנהלות כספית נפרדת ולא בכל התקשרות שלו הוא הולך לעירייה אלא הוא עושה זאת באופן עצמאי.
אורי מקלב: מדובר כאן במהפך.
אורי מקלב: אנחנו יודעים על מה מדובר.
<רון אלמוג: בגופים מאוד קטנים אפשר אולי לפתור את זה עם המגבלה התקציבית, אבל צריך לזכור שברשויות מקומיות יש רשויות מאוד מאוד חלשות אבל שהתקציב שלהן הוא מאוד גדול כי יש להם הרבה שירותים.
אורי מקלב: לא להחיל את זה על רשויות מקומיות?
אורי מקלב: מה ההצעה?
<רון אלמוג: אני מציע שנשמע את נציג מרכז השלטון המקומי שיוכל להסביר יותר את הקשיים של הרשויות המקומיות.
<נחום פלדמן: אני רוצה להתייחס לחלק הראשון כאשר מדברים על שליחה וקבלה.
<נחום פלדמן: הערתי את זה גם בפגישה הקודמת.
<נחום פלדמן: אני חושב שיש כאן תקלה אחת שאם רק ישלחו ויקבלו, מה שיקרה זה שפשוט ידפיסו ואז לא עשינו כלום בחוק הזה.
<נחום פלדמן: למעשה אין כאן שום התייחסות להמשך הטיפול במסמך אחרי שהוא הגיע לארגון המקבל.
<נחום פלדמן: כמו שהחוק כרגע נראה, כאשר אין לשלוח או לקבל, ברגע שישלחו, ברגע שאין מנגנון, פשוט ידפיסו את המסמך הזה ויתחילו לגלגל אותו בתוך הארגון וידפיסו אותו אפילו כמה פעמים.
<נחום פלדמן: בעצם נגיע למצב הרבה יותר גרוע מהמצב שקיים היום.
<נחום פלדמן: חסר כאן המונח של גם יטפלו במסמך או שלא ידפיסו את המסמך בתוך הטקסט.
אורי מקלב: אנחנו מודים לך על שאתה מגיע אלינו והארת את עינינו בכמה וכמה דברים.
אורי מקלב: בעקבות הערותיך, הבנו שזה עדיין לא עושה את המהפך.
אורי מקלב: אמרת בדיון קודם שישלחו את זה בצורה ממוחשבת אבל הגוף הראשון שיקבל את זה, יצטרך להדפיס את זה ויטייל עם זה בין המפקח הזה למפקח האחר ואף אחד לא ידע היכן המסמך וכך זה אורך תשעים ימים.
אורי מקלב: היכן שיש ניסוי של פרויקט המרכב"ה במקום בו עושים, לכאורה זה עומד.
אורי מקלב: הכוונה היא להרחיב ולראות בהמשך איך זה עובד בשאר המשרדים הממשלתיים וכן זה אמור להיות כך שהכול יתנהל בצורה ממוחשבת.
אורי מקלב: החוק לא מונע ממשרד ממשלתי, מכל משרד ממשלתי, התקשרות או שינוי בעניין הזה ואנחנו רואים צורך גדול מאוד שהמשרדים יעשו את השינוי ולא נסתפק רק בזה שרק אנחנו נחייב את האזרח לשלוח את זה בצורה ממוחשבת ואחרי כן המשרדים עצמם בסופו של דבר אצלם זה יודפס ושוב נראה את כל הקלסרים הגדולים.
אורי מקלב: זה רק החלק הראשון ובעניין הזה אנחנו נקיים דיונים - ואני מקווה שחבר הכנסת מיקי לוי ימשיך להיות אתנו באותם דיונים – כדי לראות איך המשרדים הממשלתיים מטמיעים את כל החידושים הטכנולוגיים המתבקשים בעניין הזה.
אורי מקלב: איך יעשו את זה?
אורי מקלב: זה יכול להיות דברים שהמרכב"ה תעשה, קניית מוצרי מדף שאולי קיימים והכול פתוח.
<נחום פלדמן: למעשה בגלל האופי של החוק שבעצם יחייב את הארגונים עכשיו לקבל את החשבוניות בצורה דיגיטלית, יעמדו מולם שתי אלטרנטיבות.
<נחום פלדמן: האחת מהן היא למצוא פתרון אמיתי שישרת את מה שרצינו לעשות עם החוק הזה כך שבאמת לא יהיה יותר את כל הניירת שמסתובבת בארגון, והשנייה, בעצם לעשות את מה שהם עשו עד עכשיו שזה נדפיס ונסתובב עם הנייר כמו שהסתובבנו אתו עד היום שזה המוכר, הישן ולכאורה פשוט.
<נחום פלדמן: באופן טבעי לשם הם ילכו מכיוון שהחוק כופה עליהם עכשיו לעשות את זה וזה הפתרון הטבעי אליו הם ילכו אלא אם כן תהיה דרישה של החוק לטפל גם בזה או לא.
<נחום פלדמן: אני חושב שבסופו של דבר זה שיווי המשקל שיקרה כאן ואתם תראו שהחוק למעשה רק החמיר את הכאוס ולא תרם לו.
אורי מקלב: חושבים ביחד לעשות חוק נוסף שם תהיה חובה, אבל אתה רוצה להתייחס לזה.
<מיכאל חלמסקי: משרד האוצר.
<מיכאל חלמסקי: אני מבקש להתייחס רק לשתי נקודות.
<מיכאל חלמסקי: לפי הוראות רשות המסים, מסמך שהוגש בצורה אלקטרונית, חייב להישמר בצורה אלקטרונית.
<מיכאל חלמסקי: זה כמובן לא ימנע מפקיד להדפיס אותו כי כך נוח לו.
<מיכאל חלמסקי: שום דבר לא ימנע ממנו לעשות זאת והרי לא נאסור בחוק הדפסה.
אורי מקלב: לא בגלל שנוח אלא אין לו אפשרות אחרת.
אורי מקלב: כל השרשור של החתימות, אין לו אפשרות.
<מיכאל חלמסקי: מבחינת התקנות של רשות המסים חייבים להמשיך ולשמור.
<מיכאל חלמסקי: מבחינת התיעוד הממוחשב, הוא חייב להישאר כממוחשב.
<מיכאל חלמסקי: אני לא יכול לקבל מסמך, להדפיס ולשים אותו בקלסר ולזרוק מה שקיבלתי.
<מיכאל חלמסקי: אני חייב לשמור אותו.
<מיכאל חלמסקי: זה אמור לגבי כל אחד, כולל ספק פרטי.
<מיכאל חלמסקי: כולם.
אורי מקלב: גם משרדי הממשלה?
<מיכאל חלמסקי: כמובן.
<מיכאל חלמסקי: כל מי שמקבל.
<מיכאל חלמסקי: זה חל על כולם.
אורי מקלב: כיום כנראה בסוף סורקים את זה.
<מיכאל חלמסקי: לא.
<מיכאל חלמסקי: אי אפשר.
<מיכאל חלמסקי: את המסמך שקיבלת כמו שהוא, אתה צריך לשמור עכשיו לפי רשות המסים לתקופות שמירה שנקבעו.
<מיכאל חלמסקי: אתה יכול להדפיס אותו בצד, את זה אי אפשר למנוע, אבל המסמך המקורי שהוגש לך, חייב להישמר.
<נחום פלדמן: זאת עוד תוספת.
<נחום פלדמן: אתה גם תשמור אותו וגם תדפיס אותו ותעביר אותו במסלול.
אורי מקלב: אבל יש חתימות ידניות.
<מיכאל חלמסקי: ההערה השנייה נוגעת לזה שלפחות הפתרון של מרכב"ה כן מתייחס לכל המהלך דרך כל האישורים עד לתשלום.
אורי מקלב: אבל זה רק בפיילוט שעשיתם.
<מיכאל חלמסקי: זה מה שאנחנו עשינו.
אורי מקלב: זה פיילוט.
אורי מקלב: זה עדיין לא בכל משרדי הממשלה.
<מיכאל חלמסקי: עוד לא.
אורי מקלב: אני אחרי כן אחזור אליכם.
אורי מקלב: אני רוצה לא לאבד את הרצף עם השלטון המקומי.
<כפיר כהן: סמנכ"ל רגולציה במרכז השלטון המקומי.
<כפיר כהן: אני אתחיל בזה שהחוק הוא מבורך.
<כפיר כהן: הוא מבקש לקדם את הקדמה ולהטמיע עבודה מודרנית, חוסכת בנייר, ירוקה.
<כפיר כהן: הכול נכון.
<כפיר כהן: בסופו של דבר הצעת חוק שמגיעה, וזה לא חדש, אנחנו בדרך כלל נדרשים לאמירות האלה, מגיעות הצעות חוק כאלה למכביר בלי הצבעה על מקורות תקציביים ולדאבוני זה הופך הרבה מאוד הצעות חוק, כמו גם את הצעת החוק הזאת, לאות מתה מכיוון שהרבה מאוד רשויות לא תוכלנה לקיים אותה.
<כפיר כהן: לא תוכלנה לקיים את הוראות החוק.
<כפיר כהן: רשויות, שגם אם תגדיר היקף כספי בהגדרה, היקף העסקים יכול להיות כזה שיענה על התקנה אבל בסופו של דבר אתה לא מתייחס לגירעון שקיים ברשויות רבות.
<כפיר כהן: יש רשויות שלא מצליחות לקיים – ואני לא מזלזל כמובן – שירותים חיוניים הרבה יותר מאשר משלוחים של ניירת כזאת או אחרת תהא חשובה ככל שתהא, באמצעים אלקטרוניים.
אורי מקלב: יש רשות מקומית שהיא לא ממוחשבת?
<כפיר כהן: ודאי.
אורי מקלב: שאי אפשר לשלוח לה מייל?
<כפיר כהן: לא אחת.
<כפיר כהן: עשרות.
<כפיר כהן: יש רשויות במגזר הערבי שהעבודה שם מתבצעת בפקסים ובניירת.
<כפיר כהן: הצעת חוק צריכה להיות תואמת למציאות.
<כפיר כהן: אם היא לא תואמת למציאות, בסופו של דבר היא מגיעה כאות מתה.
<כפיר כהן: זה מה שאני מנסה לומר.
<כפיר כהן: אני רוצה לומר דבר נוסף.
<כפיר כהן: יכול שתהיה, מתוך תקציבים שעכשיו מועברים דרך משרד ראש הממשלה, תקציבים צבועים, דרך ישראל דיגיטלית, על מנת לקדם את הנושא הזה.
<כפיר כהן: הרי זאת לא ההצעה היחידה אלא יש הצעה נוספת של רועי פולקמן שיש לה מהות זהה.
<כפיר כהן: הנחנו בהחלט בעד אבל לא יתכן שהן יבואו בלי הצבעה על מקור תקציבי על מנת באמת לאפשר לאותה אוכלוסייה להדביק את הקדמה הזאת שרצה, שרק סוגים או פלחים מסוימים ברשויות שאינן בפריפריה נהנות ממנה.
אורי מקלב: אנחנו מכבדים מאוד את מה שאתה אומר ואכן הדברים חשובים מאוד.
מיקי לוי: אני מבין מה אתה אומר, אבל כמחוקק אני יכול להגיד לך ודווקא כמי שעכשיו הוא לא בממשלה שלא תפקידי לבוא ולהצביע.
מיקי לוי: יש חוק ואתה צריך לדפוק על דלת שר הפנים ולהגיד לו שאתה צריך לקיים חוק ושיגיד לך מה לעשות.
מיקי לוי: אני מבין מה אתה אומר ואני מזדהה אתך כי הייתי גם בצד השני במשרד האוצר.
<כפיר כהן: מה אדוני אומר?
<כפיר כהן: אני רוצה לקדם את הצעת החוק המבורכת.
מיקי לוי: בגלל העשרים או החמישים רשויות מקומיות שלא מסוגלות, אז עכשיו אנחנו נעצור את הקדמה ונחכה עד שלרשות איקס יהיה מחשב על השולחן?
<כפיר כהן: אני הרי הולך אתך יד ביד.
<כפיר כהן: אני אומר לך ועוד בראשית דבריי אמרתי שהצעת החוק היא מבורכת.
<כפיר כהן: הרי אם היית צריך להצביע על איזשהו מקור תקציבי.
<כפיר כהן: זה שאדוני מבקש לקדם הצעת חוק ובסופו של דבר הרי אתה יודע שירוץ ראש הרשות לשר הפנים ויגיד לו, אנא ממך, תן לי תקציבים לטובת יישום הצעת החוק המאוד חשובה הזאת – הרי זה ייגמר בלא כלום.
מיקי לוי: אם יש רשויות שאין להן על השולחן מחשב אחד.
<כפיר כהן: זה לא עניין של מחשב אחד.
<כפיר כהן: זה עניין של מנגנון שלם של רשות.
<כפיר כהן: זה מנגנון שלם.
<כפיר כהן: בניגוד אליכם, אני פשוט חי את השטח ואני מכיר את זה.
אורי מקלב: אנחנו מאוד מכבדים את מה שאתה אומר ואתה יודע שיש לנו כבוד מאוד גדול לשלטון המקומי.
אורי מקלב: אני נמצא כאן בזכות השלטון המקומי, אחרי 15 שנים בשלטון המקומי, ואתה יודע שהוא מאוד חשוב לנו.
<כפיר כהן: יודע ומעריך.
אורי מקלב: לא זו אף זו, מאחר ולא הייתם כאן בכל הדיונים, אנחנו עשינו כמיטב יכולתנו לייצג את הבעיות של השלטון המקומי.
אורי מקלב: בעיקר דיברנו על השלטון המקומי ושלוחותיו איך יתמודדו עם זה ואפילו תקפנו את זה מעוד היבט שאתה לא מעלה אותו.
אורי מקלב: בסופו של דבר אולי זה עשוי לייקר את העלויות של השלטון המקומי מכיוון שאנחנו חוששים שספקים קטנים לא ירצו להתמודד במכרזים אפילו קטנים, מכרזי זוטא, כי בסופו של דבר את החשבונית, את הקבלה, הם צריכים לשלוח בצורה ממוחשבת.
אורי מקלב: היו צריכים להניח את דעתנו לשביעות רצוננו ולהראות לנו כמה הדרך הזאת קלה וכי בין כך הם צריכים להתנהל כך מול רשות המסים וכי אין עלויות לגבי הספק.
אורי מקלב: ירדנו עד לרמת טיפות חלב, מעון ילדים או איזה מועדון כזה ואחר שמספקים לו נייר.
אורי מקלב: ירדנו עד רמות של מכולת.
אורי מקלב: אלה היו כמעט רוב הדיונים שלנו עד היום ובעניין הזה הניחו את דעתנו שזה אפשרי וזה לא יפגע במערכת.
אורי מקלב: אני לא מזלזל במה שאתה אומר.
אורי מקלב: יש אולי רשויות מקומיות, אולי בעיקר במגזר הערבי, שעדיין אין להן מחשב.
אורי מקלב: אנחנו מדברים כאן על מחשוב פשוט ביותר.
אורי מקלב: יש לנו רעיון שחבר הכנסת מיקי לוי והיועץ המשפטי העבירו ויכול להיות שאני אקבל אותו והוא לדחות את התחולה ולתת יותר זמן לשלטון המקומי, שנה וחצי במקום שנה.
<כפיר כהן: אם יש כוונה כזאת, שנה וחצי זה לא ריאלי.
מיקי לוי: אז אל תמלאו את החוק.